
REPUBLIKA HRVATSKA
  ZADARSKA ŽUPANIJA
   OPĆINA JASENICE
       Općinsko vijeće
KLASA: 363-01/25-01/07

URBROJ: 2198-21-01-26-3

Jasenice, 09.06.2026. godine

Na temelju  članka 35. Zakona o lokalnoj i područnoj (regionalnoj) samoupravi („Narodne novine“ br. 33/01. , 60/01., 129/05., 125/08., 36/09., 150/11., 144/12, 19/13, 137/15, 123/17, 98/19 i 144/20), članka 72. Zakona o komunalnom gospodarstvu („Narodne Novine“ br. 68/18, 110/18, 32/20 i 145/24) i članka  30. Statuta Općine Jasenice („Glasnik Općine Jasenice“ br. 1/18, 8/18, 1/21, 3/21 – pročišćeni tekst i 11/22), Općinsko vijeće Općine Jasenice na svojoj 10. sjednici održanoj 09.06.2026 godine,  donijelo je  

Izvješće o izvršenju  Programa održavanja komunalne infrastrukture

na području Općine Jasenice za 2025. godinu

Članak 1.

Programom za održavanje komunalne infrastrukture na području Općine Jasenice za 2025. godinu određene su sljedeće djelatnosti: 

. Održavanje javne rasvjete;
2. Održavanje nerazvrstanih cesta;
3. Održavanje javnih zelenih površina (parkovi, dječja igrališta, športska i rekreacijska igrališta);
4. Održavanje groblja;
5. Održavanje plaža i obalnog pojasa;

6. Uređenje i održavanje javnih površina i 

7. Sufinanciranje zajedničkog Upravnog odjela za komunalno redarstvo.
Programom iz stavka 1. ovog članka utvrđen je opis i opseg poslova održavanja s procjenom pojedinih troškova po djelatnostima te iskaz financijskih sredstava potrebnih za ostvarivanje programa s naznakom izvora financiranja.
Članak 2.
Za ostvarivanje ovog Programa planirana su sredstva u iznosu od  428.527,00 EUR , a utrošena su u iznosu od 381.031,79 EUR iz sljedećih izvora:
	Izvor
	Opis
	Plan u EUR
	Izvršenje u EUR

	3.1.
	Prihod od komunalne naknade
	150.000,00
	        106.645,73


	3.1.
	Prihod od komunalnog doprinosa
	62.000,00
	114.619,55

	3.1.
	Naknada za korištenje prostora elektrana
	115.000,00  
	88.234,05

	3.1.
	Turistička pristojba
	7.000,00
	5.450,00

	4.1
	Tekuće pomoći iz županijskog proračuna
	   9.000,00 
	9.000,00

	1.1.
	Opći prihodi i primici
	85.527,00
	57.082,46

	
	Ukupno 
	428.527,00 
	381.031,79


Održavanje komunalne infrastrukture u 2025. godini iz članka 1. ove Odluke odnosi se na:
1. ODRŽAVANJE JAVNE RASVJETE
1.1 Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene i to: upravljanje, održavanje objekata i uređaja javne rasvjete za rasvjetljavanje javnih površina, javnih cesta koje prolaze kroz naselja i nerazvrstanih cesta, troškovi zamjene dotrajalih svjetiljki, bojanje stupova javne rasvjete, zamjena dotrajalih stupova javne rasvjete, zamjena žarulja, grla, prigušnica, te sav potrošni materijal potreban za  javnu rasvjetu, te su za tu namjenu planirana sredstva u iznosu od 165.000,00 EUR, a program je izvršen u iznosu od 163.337,34 EUR.
            

	Opis
	Plan u EUR
	Izvršenje u EUR

	Električna energija za javnu rasvjetu
	125..000,00 
	130.156,44

	Održavanje javne rasvjete:

- zamjena postojećih ili postava novih stupova i svjetiljki javne rasvjete na  mjestima dotrajalih ili oštećenih, te na mjestima pojačane rasvjete

- zamjena postojećih, te postava novih žarulja temeljem prijava građana, te redovnim obilaskom terena. Prilikom  zamjene žarulja provjerava se   ispravnost i ostale opreme: grlo propaljivač, prigušnica, spojnica kabel,  vodič

- radovi platforme, kamiona, montera, električara, autodizalice, usluge  HEP-u na uključivanju, nadzoru i isključivanju prilikom servisiranja javne rasvjete
	40.000,00 
	33.180,90

	Ukupno
	165.000,00 
	163.337,34

	Izvor financiranja: Naknada za korištenje prostora elektrana i komunalni doprinos
	


2. ODRŽAVANJE NERAZVRSTANIH CESTA
2.1. Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta, te su za tu namjenu planirana sredstva u iznosu od 122.000,00 EUR, a program je izvršen u iznosu od 101.579,38 EUR.
	Opis
	Plan u EUR
	Izvršenje u EUR

	Čišćenje i popravljanje lokalnih oštećenja ceste: krpanje udarnih jama i mrežastih pukotina, te popravak ispuha, presvlačenje asfaltom većih površina, dovoz i ugradnja kamenog materijala

Održavanje sustava održavanja parkirnih aparata i programa naplate
	110.000,00
         12.000,00 
	90.739,82
             10.839,56               

	Ukupno
	122.000,00 
	101.579,38

	Izvor financiranja: Komunalna naknada 
	


3. ODRŽAVANJE  JAVNIH  ZELENIH  POVRŠINA I ČISTOĆE JAVNIH POVRŠINA
3.1. Pod održavanjem javnih površina podrazumijevaju se tekući i investicijski radovi na javnim površinama, njihovo saniranje i opremanje. Pod javnim površinama podrazumijeva se: zelene površine, pješačke staze, pješačke zone, dječja igrališta, sportska i rekreacijska igrališta,  javne prometne površine itd. 
Redovno održavanje javnih površina planirano je u iznosu od 63.527,00 EUR, a ostvareno u iznosu od 47.558,21 EUR, a odnosi se na redovno održavanje javnih i zelenih površina, izvođenje svih potrebnih radova tijekom godine u cilju postizanja zadovoljavajućeg nivoa uređenosti, u slučaju oštećenja - skidanje, popravak i ponovna montaža klupa i košara za otpatke,  hortikulturno uređenje, nabavka sadnog materijala za parkove  i šetnice te održavanje  postojećih sadnica, sanacije zaštitnih ograda i prometne signalizacije, ručno i strojno metenje i pranje javnih površina itd.

Usluge čišćenja i uređenja javnih površina provodi se tijekom ljetnog perioda (travanj, svibanj, lipanj, srpanj, kolovoz i rujan) te izvan ljetnog perioda (siječanj, veljača, ožujak, listopad, studeni i prosinac) u mjestima  Maslenica, Rovanjska i Modrič  i odnosi se na sljedeće poslove: uklanjanje otpada sa plaže i uz plažu te pražnjenje kantica za smeće, uklanjanje otpada, košnja trave, orezivanje stabala, okopavanje cvijetnjaka sa cvijećem, grmljem i stablima, polijevanje zelenila, a u ljetnom periodu i čišćenje javnih površina nakon održanih manifestacija u organizaciji Općine Jasenice.
	Opis
	Plan EUR
	Izvršeno u EUR

	Održavanje javnih  zelenih površina
-strojna košnja trave

-navodnjavanje na zelenim površinama

-nabava, sadnja i održavanje stabala, sezonskog cvijeća i trajnih cvjetnih nasada
	32.500,00 
	23.589,96

	Uređenje prostora – božićne dekoracije
	  26.200,00 
	22.035,26

	Ostalo tekuće i investicijsko održavanje javnih zelenih površina
	4.827,00
	1.932,99

	Ukupno
	63.527,00 
	47.558,21

	Izvor financiranja: Opći prihodi i primici 
	


4. ODRŽAVANJE GROBLJA

4.1. Pod održavanjem groblja podrazumijeva se održavanje starog groblja  u Rovanjskoj i održavanje prostora i zgrade za obavljanje ispraćaja i ukopa pokojnika te uređivanje puteva, zelenih i drugih površina unutar Novog groblja, te su za tu namjenu planirana sredstva u iznosu od 2.000,00 EUR, a program je izvršen u iznosu od 275,00 EUR.
	Opis
	Plan  u EUR
	Izvršeno u EUR

	Održavanje groblja u Rovanjskoj – nabava materijala i dijelova za tekuće održavanje groblja
	500,00
	0,00

	Usluge tekućeg i investicijskog održavanja i uređenja putova na Novom groblju
	1.000,00
	275,00

	Hortikulturno uređenje Novog groblja – nabava trajnih sadnica na dijelu  II. Faze izgradnje groblja i zamjena oštećenih trajnica na prostoru I. faze
	500,00
	0,00

	Ukupno
	2.000,00
	275,00

	Izvor financiranja: Opći prihodi i primici 
	


5. ODRŽAVANJE PLAŽA I OBALNOG POJASA
5.1.Pod uređenjem plaža i obalnog pojasa podrazumijevamo: opremanje plaža, nasipanje novog žala plažnim materijalom, renoviranje urušenih zidova, obnova molića i slični potrebni radovi na plažama i obalnom pojasu, održavanje hortikulturnih površina te prilaznih pješačkih staza, te su za tu namjenu planirana sredstva u iznosu od 16.000,00 EUR,  a program je izvršen u iznosu od 14.450,00 EUR.
	Opis
	Plan  u EUR
	Izvršeno u EUR

	Tekuće i investicijsko održavanje plaža u Maslenici

Renoviranje postojećih zidova 

Nasipanje novim plažnim  materijalom
	12.500,00 
	12.110,00

	Tekuće i investicijsko održavanje plaža u Rovanjskoj

Renoviranje postojećih zidova 

Nasipanje novim plažnim  materijalom
	3.000,00 
	2.340,00

	Tekuće i investicijsko održavanje plaže u Modriču
	500,00 
	0,00

	Ukupno
	16.000,00 
	14.450,00

	Izvor financiranja: Turistička  pristojba i pomoći
	


 

6. UREĐENJE I ODRŽAVANJE JAVNIH POVRŠINA
6.1.Pod održavanjem i uređenjem javnih površina podrazumijeva se uređenje i održavanje javnih površina uz prometnice i opremanje istih potrebnom komunalnom opremom, te su za tu namjenu planirana sredstva u iznosu od 20.000,00 EUR, a program je izvršen u iznosu od 9.249,25 EUR.
	Opis
	Plan  u EUR
	Izvršeno u EUR

	Uređenje i održavanje javnih površina uz prometnice, plaže i druge javne površine
	    20.000,00 
	9.249,25 

	Ukupno
	20.000,00 
	9.249,25 

	Izvor financiranja: Opći prihodi i primici 
	


7. SUFINANCIRANJE ZAJEDNIČKOG UPRAVNOG ODJELA ZA KOMUNALNO REDARSTVO

7.1. Općina Jasenice, zajedno s Općinama Starigrad, Posedarje, Poličnik, Novigrad i Ražanac osnovala je zajednički Upravni odjel za komunalno redarstvo. Sjedište Odjela je u zgradi Općine Jasenice, a zapošljava komunalnog, pomorskog i poljoprivrednog redara i pročelnika Odjela, te je nadležan za provedbu komunalnog reda na području navedenih Općina.
7.2. Potrebna sredstva:
	Opis
	Plan  u EUR
	Izvršeno u EUR

	Sufinanciranje troškova zajedničkog Odjela za komunalno redarstvo
	    40.000,00 
	44.582,61 

	Ukupno
	40.000,00 
	44.582,61 

	Izvor financiranja: Komunalna naknada i komunalni doprinos

	


Članak 3.
Komunalne djelatnosti na području Općine Jasenice  mogu obavljati:  Vlastiti komunalni pogon Općine Jasenice; pravne ili fizičke osobe na temelju ugovora o koncesiji; pravne ili fizičke osobe  na temelju pisanog ugovora o povjeravanju obavljanja komunalnih djelatnosti.
Članak 4.
Ovo Izvješće o izvršenju Programa  o održavanju komunalne infrastrukture za 2025. godinu objavit će se u „Glasniku Općine Jasenice“.                               
                                                         Predsjednica: 
                                                          Anamarija Maruna
